**Қазығұрт аудандық аумақтық сайлау комиссиясының 2025 жылғы 26 наурыздағы № 64 қаулысы**

**Қазығұрт ауданы, Жігерген**

**және Қарабау ауылы округтері**

**әкімдерінің сайлауын тағайындау**

**туралы**

«Қазақстан Республикасындағы сайлау туралы» Қазақстан Республикасы Конституциялық заңының 14-бабының 8-1)-тармақшасына, 113- бабына және 133 -бабына сәйкес, Қазығұрт аудандық аумақтық сайлау комиссиясы **ҚАУЛЫ ЕТЕДІ:**

1. Қазығұрт ауданы, Жігерген және Қарабау ауылы округтері әкімдерінің өкілеттік мерзімінен бұрын тоқтатылуына байланысты, Қазығұрт ауданы, Жігерген және Қарабау ауылы округтері әкімдерінің сайлауы 2025 жылғы 4 - мамырға тағайындалсын.

2. 2025 жылғы 4 - мамырға тағайындалған Жігерген және Қарабау ауылы округтері әкімдерінің сайлауын әзірлеу мен өткізу жөніндегі негізгі іс-шаралардың күнтізбелік жоспары осы қаулының қосымшасына сәйкес бекітілсін.

3. Осы қаулы жергілікті бұқаралық ақпарат құралдарында және Қазығұрт аудандық аумақтық сайлау комиссиясының интернет-беттерінде жариялансын.

**Төраға Р.Бобетов**

**Хатшы Б.Дөненбай**